Üldkohtu 29. juuni 2022. aasta otsus – Leonine Distribution versus komisjon
(kohtuasi T-641/20)1
Kultuur – Programm „Loov Euroopa“ (2014–2020) – Alaprogramm „Media“ – Konkursikutse EACEA/05/2018 – EACEA otsus, millega lükatakse tagasi hageja kandidatuur rahastamistingimustele mittevastamise tõttu – Komisjoni otsus, millega jäetakse rahuldamata EACEA otsuse peale esitatud kaebus – Mõiste „Euroopa ettevõtja“ – Toetus, mida antakse ainult kandidaatidele, kes kuuluvad otse või enamusosaluse kaudu liidu liikmesriikide kodanikele või alaprogrammis osalevate teiste Euroopa riikide kodanikele – Hindamisvead – Pakkumisele lisatud dokumentide läbi vaatamata jätmine – Proportsionaalsus
Kohtumenetluse keel: inglise
Pooled
Hageja: Leonine Distribution GmbH (München, Saksamaa) (esindaja: advokaat J. Kreile)
Kostja: Euroopa Komisjon (esindajad: W. Farrell ja A. Katsimerou)
Kostja toetuseks menetlusse astuja: Euroopa Hariduse ja Kultuuri Rakendusamet (esindajad: H. Monet, N. Sbrilli ja V. Kasparian)
Ese
Hageja nõuab ELTL artikli 263 alusel esitatud hagis, et tühistataks komisjoni 10. augusti 2020. aasta rakendusotsus C(2020) 5515 final, millega jäeti rahuldamata nõukogu 19. detsembri 2002. aasta määruse (EÜ) nr 58/2003 (millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded) (EÜT 2003, L 11, lk 1; ELT eriväljaanne 01/04, lk 235) alusel esitatud kaebus Euroopa Hariduse ja Kultuuri Rakendusameti (EACEA) 12. mai 2020. aasta otsuse peale, millega lükati tagasi hageja taotlus toetuse saamiseks, mis esitati konkursikutse „Muude kui kodumaiste filmide levitamise toetus – automaatne levitamise ja müügiagentide kava“ (EACEA/05/2018) raames.
Resolutsioon
Jätta hagi rahuldamata.
Jätta Leonine Distribution GmbH kohtukulud tema enda kanda ja mõista temalt välja Euroopa Komisjoni kohtukulud.
Jätta Euroopa Hariduse ja Kultuuri Rakendusameti (EACEA) kohtukulud tema enda kanda.
____________
1 ELT C 19, 18.1.2021.